EkBass/fiwiki-20250220-pages-articles huggingface dataset:
Bryce Salvador

Bryce Chad Salvador (s. 11. helmikuuta 1976 Brandon, Manitoba, Kanada) on kanadalainen uransa lopettanut jääkiekkoilija, pelipaikaltaan puolustaja. Hänellä on brasilialaisia, afrikkalaisia ja ukrainalaisia sukujuuria. == Ura == Salvador pelasi ennen ammattilaisuraansa viisi kautta juniorisarja WHL:n Lethbridge Hurricanesissa. Keväällä 1997, viimeisen juniorikautensa päätteeksi, hän oli voittamassa WHL:n mestaruutta. Tampa Bay Lightning varasi Salvadorin kuudennella kierroksella numerolla 138 NHL:n varaustilaisuudessa 1994. Hän jäi kuitenkin ilman sopimusta Lightningin kanssa. Salvador aloitti ammattilaisuransa syksyllä 1997 St. Louis Bluesin silloisessa farmijoukkueessa Worcester IceCatsissä AHL:ssä. NHL:ssä hän aloitti kaudella 2000–2001. Salvador edusti St. Louis Bluesia helmikuuhun 2008 asti, jolloin hänet kaupattiin New Jersey Devilsiin vaihdossa hyökkääjä Cam Jansseniin. Heinäkuun 1. päivänä 2008 hän allekirjoitti Devilsin kanssa jatkosopimuksen, joka kesti neljä vuotta ja oli arvoltaan 11,6 miljoonaa dollaria. Salvador valittiin New Jersey Devilsin kapteeniksi kaudelle 2012–2013. Hän on kymmenes kapteeni Devilsin seurahistoriassa ja kolmas tummaihoinen kapteeni NHL:ssä Dirk Grahamin ja Jarome Iginlan jälkeen. == Tilastot == 1992–1993 Lethbridge Hurricanes WHL 64 1 4 5 29 4 0 0 0 0 1993–1994 Lethbridge Hurricanes WHL 64 4 14 18 36 9 0 1 1 2 1994–1995 Lethbridge Hurricanes WHL 67 1 9 10 88 – – – – – 1995–1996 Lethbridge Hurricanes WHL 56 4 12 16 75 3 0 1 1 2 1996–1997 Lethbridge Hurricanes WHL 63 8 32 40 81 19 0 7 7 14 1997–1998 Worcester IceCats AHL 46 2 8 10 74 11 0 1 1 45 1998–1999 Worcester IceCats AHL 69 5 13 18 129 4 0 1 1 2 1999–2000 Worcester IceCats AHL 56 0 13 13 53 9 0 1 1 2 2000–2001 St. Louis Blues NHL 75 2 8 10 69 14 2 0 2 18 2001–2002 St. Louis Blues NHL 66 5 7 12 78 10 0 1 1 4 2002–2003 St. Louis Blues NHL 71 2 8 10 95 7 0 0 0 2 2003–2004 St. Louis Blues NHL 69 3 5 8 47 5 0 0 0 2 Worcester IceCats AHL 2 0 1 1 0 – – – – – 2004–2005 Missouri River Otters UHL 7 0 0 0 16 3 0 0 0 0 2005–2006 St. Louis Blues NHL 46 1 4 5 26 – – – – – 2006–2007 St. Louis Blues NHL 64 2 5 7 55 – – – – – 2007–2008 St. Louis Blues NHL 56 1 10 11 43 – – – – – New Jersey Devils NHL 8 0 0 0 11 5 1 0 1 2 2008–2009 New Jersey Devils NHL 76 3 13 16 78 4 0 0 0 4 2009–2010 New Jersey Devils NHL 79 4 10 14 57 5 0 0 0 6 2010–2011 New Jersey Devils NHL 0 0 0 0 0 – – – – – 2011–2012 New Jersey Devils NHL 82 0 9 9 66 24 4 10 14 26 2012–2013 New Jersey Devils NHL 39 0 2 2 22 – – – – – 2013–2014 New Jersey Devils NHL 40 1 3 4 29 – – – – – 2014–2015 New Jersey Devils NHL 15 0 2 2 20 – – – – – 14 kautta Yhteensä NHL 786 25 86 110 696 74 7 11 18 64 == Lähteet == * * === Viitteet === Luokka:Kanadalaiset jääkiekkoilijat Luokka:Tampa Bay Lightningin varaamat pelaajat Luokka:Vuonna 1976 syntyneet Luokka:Elävät henkilöt
Wando

Wando voi viitata: ;Ihmiset *Wando, brasilialainen jalkapalloilija *Wando (1945–2012), brasilialainen laulaja ;Paikat *Wando, hallinnollinen alue Etelä- Koreassa
Wando (laulaja)

Wanderley Alves dos Reis, tunnetaan paremmin nimellä Wando (2. lokakuuta 1945 – 8. helmikuuta 2012), oli brasilialainen laulaja-lauluntekijä. Wanderley sai lempinimensä isoäidiltään. Hän muutti lapsena Cajurista Juiz de Foraan, jossa hän opiskeli kitaransoittoa. Noin 20 vuoden iässä hän oli mukana erilaisissa musiikkiyhtyeissä. Myöhemmin hän muutti Volta Redondaan, jossa hän työskenteli kuorma-autonkuljettajana ja markkinoijana. Hän aloitti uransa laulajana vuonna 1969, mutta menestyi vasta neljä vuotta myöhemmin. Hän sävelsi kappaleita muille artisteille, kuten Jair Rodriguesille ja Roberto Carlosille. == Diskografia == * Glória a Deus e Samba na Terra (1973) * Wando (1975) * Porta do Sol (1976) * Ilusão (1977) * Gosto de Maçã (1978) * Gazela (1979) * Bem- vindo (1980) * Pelas Noites do Brasil (1981) * Fantasia Noturna (1982) * Coisa Cristalina (1983) * Vulgar e Comum é Não Morrer de Amor (1985) * Ui-Wando Paixão (1986) * Coração Aceso (1987) * O Mundo Romântico de Wando (1988) * Obsceno (1988) * Tenda dos Prazeres (1990) * Depois da Cama (1992) * Mulheres (1993) * Dança Romântica (1995) * O Ponto G da História (1996) * Chacundum (1997) * Palavras Inocentes (1998) * S.O.S. de Amor (1999) - LIVE * Picada de Amor (2000) * Fêmeas (2012) == Lähteet == Luokka:Vuonna 1945 syntyneet Luokka:Vuonna 2012 kuolleet Luokka:Brasilialaiset laulajat
Roberto Carlos (täsmennyssivu)

Roberto Carlos voi viitata: *Roberto Carlos (s. 1941), brasilialainen laulaja **Roberto Carlos, hänen albuminsa vuodelta 1973 *Roberto Carlos (s. 1973), brasilialainen jalkapalloilija *Roberto Carlos (s. 1982), espanjalainen jalkapalloilija *Roberto Carlos Cortés (s. 1977), kolumbialainen jalkapalloilija
Waverly Placen velhot (elokuva)

Waverly Placen velhot (Wizards of Waverly Place: The Movie) on vuonna 2009 julkaistu televisioelokuva, joka perustuu Disney Channelin televisiosarjaan Waverly Placen velhot. ==Juoni== Russot lähtevät perhelomalle mutta Alex haluaisi jäädä kotiin Harperin luokse. Lomalla on taikuus kielletty. Alex ottaa salaa kielletyn loitsukirjan ja sauvan ja aiheuttaa sotkun joka voi muuttaa koko Russon perheen elämän. Onnistuuko Alex peruuttamaan loitsun ja pelastamaan itsensä ja veljensä? == Aiheesta muualla == * Luokka:Disney Channelin elokuvat Luokka:Vuoden 2009 yhdysvaltalaiset elokuvat Luokka:Yhdysvaltalaiset fantasiaelokuvat Luokka:Televisiosarjoihin perustuvat elokuvat
Eläinten hyvinvointi

Eläinten hyvinvointi on käsite, jolla tarkoitetaan eläimen omaa kokemusta sen psyykkisestä ja fyysisestä olotilasta. Kokemus hyvinvoinnista voi vaihdella hyvästä huonoon. Hyvinvointi on laaja käsite, johon sisältyvät muun muassa eläimen fyysinen ja psyykkinen terveys, normaali kasvu, sekä hyvä hoito ihmisen huostassa oleville eläimille. Käsitettä käytetään lähinnä kesytetyistä tai ihmisen hoidossa pidetyistä eläimistä, mutta sitä voidaan yhtä lailla soveltaa luonnonvaraisiin eläimiin. Eläimen hyvinvointiin vaikuttavat sen mahdollisuudet sopeutua ympäristön tapahtumiin ja olosuhteisiin. Jos sopeutuminen ei onnistu tai aiheuttaa eläimelle jatkuvaa tai voimakasta stressiä, rasitusta tai patologisia muutoksia, eläimen hyvinvointi heikkenee. Eläinten hyvinvointiin voidaan vaikuttaa pito-olosuhteilla, hoidolla ja eläinjalostuksella. Eläinten hyvinvointia tutkii mm. Helsingin yliopiston Eläinten hyvinvoinnin tutkimuskeskus. Eläinten hyvinvoinnin valvontaa ohjataan eläinsuojelulailla maa- ja metsätalousministeriön alaisuudessa. Ruokavirasto on keskeinen valvontaviranomainen. Eläinten hyvinvoinnin edistämistyötä tekevät muun muassa kansallinen eläinten hyvinvoinnin asiantuntijaverkosto Eläinten hyvinvointikeskus (EHK) sekä eläinsuojeluasiamies. Maa- ja metsätalousministeriö perusti 2009 Tuotantoeläinten hyvinvoinnin neuvottelukunnan (ensimmäinen puheenjohtaja prof. Hannu Saloniemi) ja 2011 Seura- ja harraste-eläinten hyvinvoinnin neuvottelukunnan (ensimmäinen puheenjohtaja OTK Risto Rydman). Neuvottelukuntien jäseninä on eläinten omistajia, tutkijoita, eläinsuojelujärjestöjä, kotieläintuottajien ja eläinharrastusjärjestöjen edustajia, kuluttajia ja viranomaisia. Suurin osa suomalaisista sanoo maksavansa enemmän lihasta, jos se lisäisi eläinten hyvinvointia, vaikka vain pieni osa harkitsee lihansyönnin vähentämistä.Yhä useampi pohtii lihansyönnin eettisyyttä , HS Vieraskynä, MARI NIVA JOHANNA MÄKELÄ NIVA ON ERIKOISTUTKIJA JA MÄKELÄ TUTKIMUSPÄÄLLIKKÖ KULUTTAJATUTKIMUSKESKUKSESSA. 1.8.2011. == Katso myös == * Eläinsuojelu * Eläinten oikeudet == Lähteet == ==Aiheesta muualla== * * * * Luokka:Eläinlääketiede Luokka:Kotieläintalous Luokka:Eläinsuojelu
Eläinten hyvinvoinnin tutkimuskeskus

Eläinten hyvinvoinnin tutkimuskeskus on Helsingin yliopiston eri tiedekuntien kotieläinten hyvinvointitutkijoiden muodostama monitieteellinen asiantuntijayhteisö, joka on perustettu vuonna 2003. Keskus tutkii kotieläinten käyttäytymistä ja hyvinvointia, mm. eläinten käyttäytymishäiriöitä, pitotapojen ja käsittelyn hyvinvointivaikutuksia sekä eläinten kokemaan kipua. Keskus järjestää vuosittain yleisölle tarkoitetun Eläinten hyvinvointifoorumin, joista ensimmäinen pidettiin vuonna 2008. Keskuksen johtaja on eläinten hyvinvointitieteen professori Anna Valros. == Lähteet == ==Aiheesta muualla== * Luokka:Eläinlääketiede Luokka:Helsingin yliopisto Luokka:Eläinsuojelu Suomessa
Kultajousi

Kultajousi on vuonna 1967 perustettu kello- ja korualan vähittäiskauppaketju. Vuonna 2023 ketjuun kuului 67 myymälää ympäri Suomen. Pääomasijoitusyhtiö Capman hankki Kultajousen omistukseensa vuonna 2001 ja myi sen vuonna 2006 ruotsalaiselle Iduna Groupille. Iduna-konserniin kuuluvat Westerback- ja Kultajousi-myymälät Suomessa sekä Guldfynd, Hallbergs Guld ja Albrekts Guld -myymälät Ruotsissa. Konserniin kuuluu yhteensä yli 250 myymälää. == Lähteet == Luokka:Kultasepänliikkeet Luokka:Suomalaiset kauppaketjut
Alcoholator

Alcoholator on kanadalainen thrash metal -yhtye. Se on julkaissut yhden studioalbumin. == Diskografia == ===Studioalbumit=== * Coma (2011) * Escape from Reality (2015) == Kokoonpano == * Matt Butcher - laulu ja kitara * Oli Whiskey - kitara * Jesse Mamano - bassokitara * Phil Macht - rummut == Aiheesta muualla == * Alcoholatorin viralliset kotisivut (Internet Archivessa) Luokka:Kanadalaiset thrash metal -yhtyeet
Moritz Moszkowski

Moritz (Maurycy) Moszkowski (23. elokuuta 1854 Breslau, Puolan kuningaskunta – 4. maaliskuuta 1925 Pariisi, Ranska) oli puolalaistaustainen saksalainen säveltäjä ja pianisti. Hän kuuluu niin kutsutun salonkimusiikin tunnetuimpiin edustajiin.Otavan Iso Musiikkitietosanakirja 4, s. 307. Helsinki 1978. ISBN 951-1-04763-9 ==Ura== Moritz Moszkowski syntyi vauraaseen juutalaiseen perheeseen ja sai monipuolisen musiikkikoulutuksen Breslaussa (nyk. Wrocław), Dresdenissä ja Berliinissä. Opintovuosiensa jälkeen hän työskenteli jonkin aikaa musiikinopettajana Berliinissä Theodor Kullakin Neue Akademie der Tonkunstissa, jossa hän oli opiskellutkinHyperion records. Hän alkoi sitten tehdä kiertueita ympäri Eurooppaa pianotaiturina ja kapellimestarina. Hän sai mainetta myös opettajana, ja hänen oppilaisiinsa kuuluivat muiden muassa pianisti Józef Hofmann, säveltäjä Joaquín Turina ja kapellimestari Thomas Beecham. Hän esitti nelikätisiä pianoteoksia yhdessä Franz Lisztin kanssa. Vuonna 1897 Moszkowski asettui Pariisiin ja toimi siellä opettajana. Hän sijoitti tekijänoikeustulonsa saksalaisiin ja puolalaisiin arvopapereihin, mutta ensimmäisen maailmansodan puhjettua ne menettivät arvonsa. Sodan jälkeen Moszkowski oli sairas ja velkaantunut, mutta hyväntekeväisyyskonserteilla helpotettiin hänen rahatilannettaan. Moszkowski oli kahdesti naimisissa, ja hänellä oli kaksi lasta. Hänen toinen vaimonsa oli Cécile Chaminaden sisar. Moszkowskin sävellystuotantoon kuuluu ooppera Boabdil, baletti Laurin, kaksi pianokonserttoa (h-molli ja E-duuri), C-duuri viulukonsertto, orkesteriteoksia sekä yli kaksisataa pienimuotoista pianosävellystä, monet hyvinkin taiturillisia, kuten Kipunoita (Étincelles) op. 36 nro 6, jota Vladimir Horowitz usein esitti. ==Sävellyksiä== * Espanjalaisia tansseja op. 12 * Kaksi konserttikappaletta viululle ja pianolle op. 16 * Sinfoninen runoelma Johanna d'Arc op. 19 * Viisi saksalaista piiritanssia pianoduolle op. 25 * Viulukonsertto C-duuri op. 30 * Kahdeksan karakterikappaletta op. 36 * Kolme orkesterisarjaa op. 39, 47, 79 * Kolminäytöksinen ooppera Boabdil, der letzte Maurenkönig op. 49 * Baletti Laurin op. 53 * Puolalaisia kansantansseja op. 55 * Pianokonsertto E-duuri op. 59 * Uusia espanjalaisia tansseja op. 65 * Sarja kahdelle viululle ja pianolle op. 71 * Taiturietydejä op. 72 * Kuusi kappaletta op. 81 * Kuusi kappaletta op. 83 * Preludi ja fuuga jousiorkesterille op. 85 * Kaksikymmentä pientä etydiä op. 91 * Valse brillante (MoszWV 65) * Valse mignonne (MoszWV 71) ==Lähteet== ==Kirjallisuutta== * ==Aiheesta muualla== * Assenov, Bojan: Moritz Moszkowski: Eine Werkmonographie. Luokka:Vuonna 1854 syntyneet Luokka:Vuonna 1925 kuolleet Luokka:Saksalaiset säveltäjät Luokka:Saksalaiset pianistit
Pirkkoliisa Ahponen

Pirkkoliisa Ahponen (o.s. Pulkkinen; 2. lokakuuta 1943 Vesanto – 31. elokuuta 2024 JoensuuKuolinilmoitus. Karjalainen 5.10.2024, s. 18.) oli Itä-Suomen yliopiston yhteiskuntapolitiikan professori. Ahponen tuli ylioppilaaksi Valtion iltaoppikoulusta (1967). Hän suoritti yhteiskuntatieteiden kandidaatin tutkinnon Jyväskylän yliopistossa 1978, filosofian lisensiaatin tutkinnon Joensuun korkeakoulussa 1983 ja yhteiskuntatieteiden tohtorin tutkinnon Joensuun yliopistossa 1991. Ahposen suomenkielinen väitöskirjatyö (1991) oli otsikoitu Kulttuuripolitiikka ja sen representaatiot : tutkimus ylevän maallistumisesta. Hän oli Jyväskylän yliopiston dosentti vuodesta 1995 lähtien. ==Kulttuuripolitiikan ja elämäntavan tutkija== Pirkkoliisa Ahponen toimi vuodesta 1977 tutkimussihteerin ja tutkijan tehtävissä Suomen Akatemian rahoittamassa ja J. P. Roosin johtamassa elämäntapatutkimuksessa (työnantajana Suomen Akatemia 1977–1980, ja Joensuun korkeakoulu, myöhemmin Joensuun yliopisto 1981–1990). Yhteiskuntapolitiikan lehtorin (–1990) ja apulaisprofessorin (1991–1993) virkojen hoitamisen jälkeen hänet nimitettiin Joensuun yliopiston yhteiskuntapolitiikan professoriksi 1993, missä tehtävässä hän toimi vuoteen 2011. Hän toimi Yhteiskuntatieteiden tiedekunnan varadekaanina (1995–2001) ja laitosjohtajana (2003–2006). Ahposen väitöskirja ja sen jälkeinen tuotanto suuntautui erityisesti kulttuuripolitiikkaan postmodernissa yhteiskunnassa. Ahponen toimi Janus-aikakauskirjan päätoimittajana 2002–2004. Hän osallistui aktiivisesti International Sociological Associationin (ISA) toimintaan, jossa hän toimi vieraantumisteorian ja -tutkimuksen tutkimuskomitean sihteerinä 1998–2002 ja hallituksen jäsenenä. ISA on kansainvälinen sosiologinen järjestö, johon kuuluu sekä henkilöjäseniä että ja kansallisia sosiologisia järjestöjä. Se pyrkii edistämään sosiologista tietämystä kaikkialla maailmassa muun muassa kehittämällä henkilökohtaisia kontakteja sosiologien välillä. ==Teoksia== * Maalta kaupunkiin ja pientilalta tehtaaseen: Tehdastyöläisten elämäntavan muutos. (WSOY, 1983) (yhdessä Marja Järvelän kanssa) ISBN 951-0-11806-0. * * Riskikirja: Uhat, mahdollisuudet ja asiantuntijuus epävarmuuden yhteiskunnassa. (Minerva, 1997) (toim.) * Tearing Down the Curtain, Opening Gates: Northern Boundaries in Change. (Minerva, 2000) (toim. yhdessä Pirkko Jukuraisen kanssa) * * Construction of Cultural Policy. (Minerva, 2004) (toim. yhdessä Anita Kankaan kanssa) ==Lähteet== * ===Viitteet=== Luokka:Suomalaiset sosiologit Luokka:Suomalaiset professorit Luokka:Itä-Suomen yliopiston professorit Luokka:Vuonna 1943 syntyneet Luokka:Vuonna 2024 kuolleet
Béla Pintér

Béla Pintér (s. 1970, BudapestIndependent Theatre in Contemporary Europe, 2017, s 257, isbn: 978-3-8376-3243-9] ) on unkarilainen teatteriohjaaja, joka on perustanut 1998 nimeään kantavan teatteriseurueen Béla Pintér Company. Pintér aloitti uransa tanssijana ja näyttelijänä.Maria Säkö: ”Äärioikeisto kahmii teatterivaltaa”, Helsingin Sanomat, s. C2, 9.2.2012. Ryhmä kommentoi esityksissään yhteiskuntaa satiirisesti. Se kiertää jatkuvasti maailmaa, mutta on suosittu myös kotimaassaan. Unkarin poliittisen tilanteen muututtua ryhmältä on leikattu tuesta puolet pois. Ryhmä on vieraillut Suomessa neljä kertaa, viimeksi helmikuussa 2012. ==Lähteet== Luokka:Unkarilaiset teatteriohjaajat Luokka:Vuonna 1970 syntyneet Luokka:Elävät henkilöt
KIBS-yritys

KIBS-yrityksillä tarkoitetaan osaamisintensiivisiä liike-elämän palveluita. KIBS-lyhenne tulee englannin kielen sanoista Knowledge Intensive Business Services.http://www.stat.fi/tup/tietoaika/tilaajat/ta_12_03_kibs.html == Lähteet == Luokka:Yritystoiminta
Michel Teló

Michel Teló (s. 21. tammikuuta 1981 Medianeira, Paraná, Brasilia) on brasilialainen laulaja ja säveltäjä. Hänen tunnetuin kappaleensa ”Ai Se Eu Te Pego!” oli listaykkösenä monessa Euroopan maassa. __notoc__ ==Diskografia== ===Albumit=== *2009 Balada Sertaneja ====Livealbumit==== *2010 Michel Teló - Ao Vivo *2011 Michel na Balada ===Singlet=== *2009: ”Ei psiu! Beijo, me liga!” *2010: ”Amanhã sei lá” *2010: ”Fugidinha” *2011: ”Se intrometeu” *2011: ”Larga de Bodeira” *2011: ”Ai Se Eu Te Pego” *2011: ”Eu te amo e Open Bar” *2012: ”If I Catch You” *2012: ”Adoro Pika Loka” Luokka:Brasilialaiset laulajat Luokka:Brasilialaiset säveltäjät Luokka:Vuonna 1981 syntyneet Luokka:Elävät henkilöt
Morning Glory Pool

Morning Glory Pool on kuuma lähde ja geysir Yellowstonen kansallispuistossa, Wyomingin osavaltiossa. Se on värikas lähde, joka on yksi puiston suosituimmista nähtävyyksistä. Morning Glory Pool sai nimensä 1880-luvulla kiertokasvien heimon kasveilta. Monia niistä kutsutaan englanniksi nimellä morning glory, ja lähde muistutti kasveja. Lammen halkaisija on noin 4 metriä, ja veden lämpötila 69,8 °C. Morning Glory Pool on myös geysir, mutta sen ei tiedetä purkautuneen luonnollisesti kuin 1944. Siitä on kuitenkin valumakanavat Fireholejokeen.Bryan. Morning Glory Pool oli alkujaan vaalean sininen, mutta se on menettänyt osan väristään. Syynä tähän on turistien heittämät kolikot ja roskat, jotka ovat tukkineet osittain suonet, joista lämmin vesi on päässyt altaaseen. Aiemmin veden lämpötila oli niin korkea, ettei syanobakteerit pystyneet elämään siellä. Veden lämpötila on kuitenkin laskenut vesisuonien tukkeuduttua. Vuonna 1950 Morning Glory Pool pakotettiin purkautumaan geysirinä. Se syöksi veden lisäksi ulos muun muassa lähes 100 dollarin arvosta kolikoita, pulloja, nenäliinoja, sukkia, paitoja ja alusvaatteita. Sitä on yritetty saada purkautumaan useasti tuon jälkeen, mutta siinä ei ole kuitenkaan onnistuttu. Allasta siivotaan kuitenkin koko ajan, ja esimerkiksi vuoden 2004 aikana sieltä kerättiin 2 785 kolikkoa. == Lähteet == * === Viitteet === == Aiheesta muualla == Luokka:Yellowstone Luokka:Wyomingin maantiede Luokka:Geysirit
Széchenyin kylpylä

thumb| Széchenyin kylpylä on Budapestin suurin terveys- ja lämminvesikylpylä. Se sijaitsee Pestissä Kaupunginpuistossa. Kylpylässä on sekä sisä- että ulkoaltaita, ja sen uusbarokkinen rakennus on vuodelta 1913. Kylpylä on tunnettu shakinpelaajista ja ulkoaltaistaan, jotka ovat avoinna myös talvisin. Suurimmassa ulkoaltaassa vesi on 27- ja lämminvesialtaassa 38-asteista. Kylpylässä käy arviolta kaksi miljoonaa ihmistä vuodessa. Széchenyin kylpylä saa vetensä kuumista lähteistä, jotka löydettiin vuonna 1879. Paikalle perustettiin ensimmäinen, väliaikainen kylpylä vuonna 1881, ja sitä kutsuttiin aluksi arteesiseksi kylpyläksi. Vuonna 1913 kylpylälle avattiin pysyvät tilat, joissa se toimii nykyäänkin. Kylpylää laajennettiin vuosina 1927 ja 1966, ja vuonna 1999 uima-altaat uusittiin kokonaan. Vanhemman osan (1909–1913) ovat suunnitelleet Győző Czigler ja Ede Dvorzsák ja uudemman osan (1927) Imre Francsek. Széchenyi Gyógyfürdő thermal spa in Budapest 004.JPG Szecskacivertanlegi2.JPG Szecskacivertanlegi3.JPG ==Lähteet== Luokka:Budapestin rakennukset ja rakennelmat Luokka:Unkarilaiset kylpylät
Ferrari F2012

Ferrari F2012 on italialaisen Formula 1 -talli Scuderia Ferrarin käyttämä auto kaudella 2012. Auton suunnittelusta ovat vastanneet Pat Fry ja Nicholas Tombazis. Autoa kuljettavat entinen F1-maailmanmestari Fernando Alonso ja Felipe Massa. Auto julkistettiin 3. helmikuuta Maranellossa, Ferrarin tehtailla. Autoa käytettiin ensimmäisen kerran Jerezin talvitesteissä helmikuussa. == Tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus Scuderia Ferrari Ferrari 056 AUS MAL CHN BHR ESP MON CAN EUR GBR GER HUN BEL ITA SIN JPN KOR IND ABU USA BRA rowspan="3" 400 rowspan="3" 2. Fernando Alonso 5 1 9 7 2 3 5 1 2 1 5 Kesk. 3 3 Kesk. 3 2 2 3 2 Felipe Massa Kesk. 15 13 9 15 6 10 16 4 12 9 5 4 8 2 4 6 7 4 3 == Lähteet == == Aiheesta muualla == Luokka:Autot Formula 1 -kaudella 2012 Luokka:Ferrarin Formula 1 -autot
Keijo Louna

Keijo Helmer Louna (s. 1931 Rauma, Suomi) on suomalainen harmonikkataiteilija ja -pedagogi. Hän voitti harmonikansoiton Suomen mestaruuden vuonna 1955. ==Elämä ja ura== Louna syntyi Raumalla. Hänen isänsä oli merimies, joka osti pojalleen ensimmäisen näppäinhanurin Turusta vuonna 1946. Ensimmäisenä opettajana oli Olavi Ruottu, jota nuori Louna itse pyysi opettajakseen. Ruottun muutettua Turkuun, Louna alkoi käydä siellä saakka soittotunneilla. Lounan ensimmäinen ammattimaisempi soittokiinnitys oli Sirkus Sariolan kesäkiertueelle vuonna 1949, orkesterin vakiojäsenen, Aimo Känkäsen, estyttyä. Myöhemmin Louna säesti useiden näyttelijöiden ja muidenkin aikansa kuuluisuuksien kesäkiertueita, säestäen monentyyppistä musiikkia. Kiertueille osallistuivat myös muun muassa Reino Hirviseppä ja Ester Toivonen. Ajalle tyypillisiä tilaisuuksia olivat usein ohjelmalliset iltamat, joiden lopuksi esitettiin tanssimusiikkia. Lounan voitettua harmonikansoiton Suomen mestaruuden vuonna 1955, tuolloin jo Yhdysvalloissa asunut Onni Laihanen houkutteli Lounaa puolen vuoden kiertueelle Pohjois-Amerikkaan. Laihanen ehti kuitenkin kuolla vuoden 1956 alussa ja kiertue peruuntui. Louna otti vastaan kuitenkin laivayhtiön tarjouksen osallistua matkalle "soittavana puolimatruusina" rahtilaivalla Bostoniin. Oleskeltuaan jonkin aikaa New Yorkissa ja tehtyään satunnaisia esiintymisiä, Louna palasi pian takaisin Suomeen. Louna aloitti harmonikansoiton opetuksen vuonna 1952 Turun Urheiluliiton kerhotiloissa. Aluksi oppilaita oli noin kymmenen. Hän johti harmonikkakursseja myös Salossa ja Loimaalla. Kansalaisopistojärjestelmän yleistyttyä Louna alkoi vetää harmonikkakursseja useassa opistossa, minkä lisäksi hän toimi myös yksityisopettajana. Louna lopetti opetustyön keväällä 2010 lähes 60 vuoden opetusrupeaman päätteeksi. Lounan mukaan eräs hänen lahjakkaimmista oppilaistaan on ollut Marko Valtonen, joka jatkoikin opintojaan konservatoriossa. Harmonikansoiton opetuksen ja harmonikkamyynnin ohella Louna on työskennellyt myös alusvaatekutomon myyntiedustajana, tiekarhun kuljettajana ja kunnossapitovastaavana sekä automyyjänä. Viimeksimainitun ammatin pariin Lounan johti autourheiluharrastus. Hän asuu Liedossa. ==Levytyksiä== * Saarijärven polkka, (78 rpm), Finlandia (P 254), Pentti Viherluodon yhtyeen kanssa, 1956 * Keijo Lounan sävelikkuna (Arja Talvion kanssa), Sereno Levy (KLLP 1), 1982 * Kipparin vapaapäivä (Veikko Huuskosen kanssa), Sereno Levy (KLLP 2), 1987 * Hanuricocktail, Sereno Levy (KLCD 1), 2004 ==Kirjallinen tuotanto== * ==Lähteet== ==Aiheesta muualla== * * * Lounan harmonikkaliikkeen sivusto Luokka:Suomalaiset harmonikansoittajat Luokka:Harmonikkapedagogit Luokka:Vuonna 1931 syntyneet Luokka:Elävät henkilöt
Ishtar (elokuva)

Ishtar on vuonna 1987 valmistunut yhdysvaltalainen komediaelokuva, jonka pääosissa ovat Warren Beatty ja Dustin Hoffman. Elokuvan ohjasi Elaine May. Elokuva maksoi 55 miljoonaa Yhdysvaltain dollaria, mutta tuotti lipputuloina vain 14 miljoonaa dollaria. == Tarina == Amerikkalainen viihdyttäjäkaksikko sekoilee kuvitteellisessa pohjoisafrikkalaisessa Ishtarin kaupungissa. == Vastaanotto == Ishtar on tunnettu yhtenä elokuvahistorian suurimmista ja kuuluisimmista epäonnistumisista. Helsingin Sanomien Helena Ylänen sanoo sen muistuttavan tyyliltään 1940-luvun merimiesfarsseja, paitsi etteivät Hoffman ja Beatty ole merimiehiä ”eivätkä järin iloisiakaan”. Hänestä Vittorio Storaron kuvaus on rumaa, sävellykset kamalia eikä asiaa paranna Hoffmanin ja Beattyn surkea laulutaito. Hänestä pääpari ei näyttele huonoja esiintyjiä vaan todella ovat sellaisia. Video-oppaassa vuodelta 1995 Bello Romano antoi elokuvan Suomessa julkaistulle VHS-kasettiversiolle tähtien sijasta pommin, mikä teoksen mukaan vastaa sanallista arviota ”täysin epäonnistunut tekele”. Ishtarista tuli eräänlainen kulttielokuva juuri huonoutensa takia. Far Side -pilapiirtäjä Gary Larson teki pilakuvan Videovuokraamo helvetissä, jossa vuokraamon hyllyt ovat täynnä pelkkiä Ishtar-videokasetteja. == Lähteet == == Aiheesta muualla == * * * Luokka:Vuoden 1987 yhdysvaltalaiset elokuvat Luokka:Yhdysvaltalaiset komediaelokuvat Luokka:Elaine Mayn ohjaamat elokuvat
Moritz Porges

Moritz Porges (23. maaliskuuta 1857 – 27. marraskuuta 1909) oli juutalaista syntyperää oleva tšekkiläinen shakinpelaaja. Porges pelasi ensimmäisen turnauksensa 1882 Wienissä, jossa hän jakoi sijoja 4–7http://www.anders.thulin.name/SUBJECTS/CHESS/CTCIndex.pdfName Index to Jeremy Gaige’s CHESS TOURNAMENT CROSSTABLES, An Electronic Edition, Anders Thulin, Malmö, 2004-09-01 *** (Anders Thulinin kokoama lista huomattaviin shakkiturnauksiin vuosina 1851-1930 osallistuneista pelaajista) Porgesin huomattavin saavutus oli toinen sija, jonka hän jakoi Gyula Makovetzin kanssa, vuonna 1892 Dresdenissä pidetyssä seitsemännessä Saksan shakkiliiton (Deutshes Schahchbund, DSB) kongressiturnauksessa. Kisan voitti Siegbert Tarrasch.http://www.endgame.nl/dsb.htm German chess congresses Vuonna 1896 Porges osallistui vahvaan mestariturnaukseen Nürnbergissä ja sijoittui sijoille 16–17. Hänen paras suorituksensa kisassa oli tasapeli suurmestari Siegbert Tarraschin kanssa. Kilpailuun ottivat osaa myös tuolloinen hallitseva maailmanmestari Emanuel Lasker, joka voitti kilpailun ja hänen edeltäjänsä Wilhelm Steinitz, joka oli kuudes. Vuonna 1902 Porges sijoittui kolmanneksi Karlsbadissa pelatussa pienessä turnauksessa. Porges kuoli 27. marraskuuta 1909. Hänet haudattiin Prahan uudelle juutalaiselle hautausmaalle.Moritz Porges (1857-1909) ==Huomattavia pelejä== * Moritz Porges vs. Siegbert Tarrasch (1896) Tasapeli Siegbert Tarraschia vastaan Nürnbergin turnauksessa. * Wilhelm Steinitz vs. Moritz Porges (1896) Tappio ex-maailmanmestari W. Steinitzia vastaan Nürnbergin turnauksessa. * Moritz Porges vs. Emanuel Lasker (1896) Häviö maailmanmestari Laskerille Nürnbergin turnauksessa. ==Lähteet== ==Aiheesta muualla== *Porges Chessgames.com-sivustolla Luokka:Tšekkiläiset shakinpelaajat Luokka:Vuonna 1857 syntyneet Luokka:Vuonna 1909 kuolleet
The Family of Man

The Family of Man oli valokuvanäyttely, jonka kuraattorina toimi Edward Steichen. Näyttely oli ensi kerran esillä 1955 New Yorkissa Museum of Modern Art -taidemuseossa (MoMA). Steichenin mukaan näyttely oli hänen "uransa huipentuma". Näyttelyssä oli 508 kuvaa 273 valokuvaajalta 68 maasta, ja ne oli valittu lähes kahden miljoonan kuvan joukosta, joiden ottajat olivat sekä tunnettuja että tuntemattomia valokuvaajia. Kuvat kertovat ihmiselämästä, syntymästä, rakkaudesta ja ilosta, mutta niissä kuvataan myös sotaa, puutetta, sairautta ja kuolemaa.Luxembourgin matkailutoimisto , viitattu 9.2.2012 Steichen halusi tuoda visuaalisesti esiin ihmisen elämän universaaliuden ja valokuvan sen dokumentoijana. Näyttelystä valmistui saman niminen kirja, jossa on Steichenin langon Carl Sandburgin esipuhe. Kirja ilmestyi 1950-luvulla monessa formaatissa, joista ensimmäinen oli alkujaan lehtikustantajan julkaisema taskukirja, jota myytiin lehtikioskeissa ja lentokentillä. Myöhemmin julkaisijana on ollut MoMA. Siitä otettiin 30-vuotisjuhlanvuoden kunniaksi uusi suurikokoinen painos, johon kuvat tehtiin alkuperäiskuvista.Book Description, Amazon, 1996, viitattu 10.2.2012 Näyttely kiersi myöhemmin eri kokoonpainoissa 38 maassa. Ainoa säilynyt kokoonpano on Steichenin synnyinmaassa Luxemburgissa, ja se on pysyvästi esillä Clervaux'ssa. Kuvakokoelma liitettiin vuonna 2003 historiallisen merkityksensä vuoksi Unescon Memory of the World -luetteloon. == Euroopassa ja Suomessa == The Family of Man -näyttelyn kopio oli esillä useissa kaupungeissa Euroopassa vuosina 1955-1962 samanaikaisesti Yhdysvalloissa kiertävän kanssa. Näyttelyn Euroopan kiertueen tilasi USIA (Yhdysvaltain tiedotustoimisto). Sen ensimmäinen versio (Copy 1) erosi vain vähän MoMA:n näyttelystä. Siinä oli 503 valokuvapaneelia ja 50 tekstipaneelia. Näyttely oli esillä Saksassa (Berliini, München, Hampuri, Hannover, Frankfurt), Ranskassa Pariisissa, Hollannissa, (Amsterdam ja Rotterdam), Belgiassa Brysselissä, Lontoossa, Italiassa (Rooma ja Milano), Jugoslaviassa Belgradissa ja Itävallassa Wienissä. Näyttely kiersi Pohjoismaissa Tanskassa (Århus, Aalborg ja Odense) sekä lopuksi Taidehallissa, Helsingissä. Tämä näyttely purettiin vuonna 1962. == Lähteet== ==Kirjallisuutta== * Steichen, Edward (2003) [1955]. The Family of Man. New York: The Museum of Modern Art. ISBN 0-87070-341-2 * Sandeen, Eric J. Picturing An Exhibition: The Family of Man and 1950s America. Albuquerque: University of New Mexico Press, 1995 == Aiheesta muualla == *Näyttelytilat museon sivustolla virtuaaliesityksenä *Museon sivusto, Clervaux, Luxemburg *The Family of Man -museo Luxemburgin matkailutoimiston sivuilla *Saksalaisen taidekoulun hanke, Gymnasium Mechernich *CarlSandburg.net: A Research Website for Sandburg Studies Luokka:Vuoden 1955 kirjat Luokka:Kuvateokset Luokka:Valokuvanäyttelyt
Sulkakoipikorento

Sulkakoipikorento (Platycnemis pennipes) on sulkakoipikorentoihin kuuluva, hento sudenkorentolaji. == Koko ja ulkonäkö == Hoikkaruumiinen korento, jota erehtyy helposti pitämään jonakin tytönkorentona. Koiras on vaihtelevan sinisensävyinen ja siinä on mustia kirjailuja. Naaraan pohjaväri on kellanruskea. Nuoret korennot ovat lähes valkoisia, kunnes niiden väri on kehittynyt. Keskiruumiin selkä on musta ja kummallakin puolella on kaksi vaaleaa pitkittäisjuovaa, joista toinen jakaa korennon ”hartialla” olevan mustan alueen hieman Y-kirjainta muistuttavaan muotoon. Pää on varsin leveä, ja verkkosilmien välissä on kaksi vaaleaa poikkiviivaa. Koiraan takaruumis on sekä päältä että alta musta, mutta kärkiosassa selkäpuolella on vaalea pitkittäisviiru. Naaraan takaruumis on vaaleanruskea, ja siinä on vain hieman mustaa pitkittäisraitaa. Keskimmäisen ja takimmaisen raajaparin sääri on litteä ja hieman leventynyt, mikä on koko heimolle tunnusomainen piirre. Vaaleissa raajoissa on musta pitkittäisjuova ja suuria sukasia.Karjalainen, Sami: Suomen sudenkorennot, s.102–103. Uudistettu laitos. Helsinki: Tammi, 2010. ISBN 978-951-31-5425-7http://www.sudenkorento.fi/kwiki/K%C3%A4%C3%A4pi%C3%B6tyt%C3%B6nkorento == Levinneisyys == Sulkakoipikorentoa tavataan laajalti Euroopassa pois lukien kuitenkin osa eteläisimmästä ja pohjoisimmasta Euroopasta. Idässä levinneisyys yltää Keski-Siperiaan saakka. Suomessa sulkakoipikorento on yleinen maan etelä- ja keskiosissa. Esiintymisalueen pohjoisraja on suunnilleen Kemi–Kuhmo- akselilla. == Elinympäristö ja elintavat == Sulkakoipikorento vaatii elinpaikaltaan virtaavaa vettä. Tyypillisimmin sen löytää hitaasti virtaavan joen varrelta, mutta myös purot käyvät. Korennot oleskelevat lähellä rantaa mutta saattavat myös vaeltaa, jolloin niitä tavataan kauempana vesistöistä. Sopivalla paikalla laji on runsaslukuinen ja korentoja voi tavata jopa sadoittain. Korennot kuoriutuvat toukkanahoistaan lyhyen ajan sisällä ja aikuiset korennot ovat lennossa kesäkuun alkupuolelta elokuun lopulle. Sulkakoipikorentojen munimisasento on tunnusomainen. Naaras laskeutuu vesikasveille ja munii kastaen takaruumiinsa vedenpinnan alapuolelle samalla, kun koiras pitää perälisäkkeillään kiinni naaraan niskasta. Koiras on koko munimisen ajan takaruumis ojennettuna ja raajat koukussa naaraan niskassa. Vierekkäin on tavallisesti useita munivia pariskuntia.http://elaimet.parikkala.fi/index.php?option=com_fauna&task;=view_item&Itemid;=9999&id;=348 == Lähteet == == Aiheesta muualla == * Dragonfly pix Luokka:Sudenkorennot
Wilhelm Wachtmeister

Wilhelm Hans Fredrik Wachtmeister (29. huhtikuuta 1923 – 3. helmikuuta 2012) oli ruotsalainen diplomaatti ja suurlähettiläs. Wachtmeister aloitti uransa ulkoministeriössä 1946 ja oli vuosina 1958–1961 YK:n pääsihteerin Dag Hammarskjöldin läheinen työtoveri. Wachtmeister oli 1968–1974 Ruotsin ulkoministeriön ulkoasiainneuvos ja poliittisen osaston päällikkö. Augusto Pinochetin kaapattua vallan Chilessä vuonna 1973 Wachtmeister joutui vastakkain Ruotsin Santiagossa olleen suurlähettilään Harald Edelstamin kanssa. Wachtmeister kirjoittaa kirjassaan Som jag såg det: ”Chilen päätettyä karkottaa Edelstamin Ruotsin hallituksen ei tarvinnut kutsua häntä kotiin. Kestämätön tilanne oli saanut helpon ratkaisun, jossa Chilestä tuli näytelmän konna.”Jag ifrågasätter Edelstams omdöme Expressen, 15.9.2007 Sen jälkeen hän työskenteli suurlähettiläänä Washingtonissa 1974–1989. Virka oli ollut vapaana jonkin aikaa Ruotsin arvosteltua ankarasti Yhdysvaltojen Vietnamin sotaa. Yhdysvallat oli vastaukseksi kutsunut kotiin Tukholman-lähettiläänsä eikä ollut hyväksynyt Ruotsin vuonna 1973 nimittämää Washingtonin-lähettilästä Yngve Mölleriä. Tuona aikana lähetystön toiminnasta vastasi lähetystön kakkosmies Leif Leifland. Jäätävistä diplomaattisuhteista huolimatta Wachtmeisterin onnistui luoda suhteet Yhdysvaltojen hallintoon, ja sittemmin hänestä tuli presidentti George H. W. Bushin läheinen ystävä ja tennispartneri."Det blir McCain mot Obama" Nyheterna.se, 2.2.2008 Kolme viimeistä lähettiläsvuottaan hän oli Washingtonissa toimivan diplomaattikunnan vanhin. Wachtmeister oli 1993–1995 Ruotsin Yhdysvalloissa olevan kauppakamarin Swedish-American Chamber of Commerce puheenjohtaja. Hänen puolisonsa oli taiteilija Ulla Wachtmeister. Hänen tyttärensä Christina ”Titti” Wachtmeister (k. 1993) tuli tunnetuksi Ruotsin tulevan kuninkaan Carl Gustavin tyttöystävänä.Deras flirt gjorde Pia till filmstjärna, viitattu 10.2.2012 ==Lähteet== Luokka:Ruotsalaiset diplomaatit Luokka:Ruotsin suurlähettiläät Luokka:Vuonna 1923 syntyneet Luokka:Vuonna 2012 kuolleet
Wachtmeister

Wachtmeister viittaa muun muassa seuraaviin: ;Henkilöitä: *Carl Adam Wachtmeister (1740–1820), ruotsalainen sotilas ja virkamies, Turun akatemian kansleri *Gustaf Wachtmeister (1757–1826), ruotsalainen kenraaliluutnantti *Hans Wachtmeister (1641–1714), ruotsalainen amiraalikenraali ja valtaneuvos *Wilhelm Wachtmeister (1923–2012), ruotsalainen diplomaatti ;Laivoja: *HMS Wachtmeister, ruotsalainen 50-tykkinen linjalaiva, laskettu vesille 1681 *HMS Wachtmeister, ruotsalainen jahti, vesille lasku ja palvelustiedot tuntemattomat *HMS Wachtmeister, ruotsalainen Wrangel-luokan hävittäjä, laskettu vesille 1917 == Katso myös == * Trolle-Wachtmeister
Sa’ar 3 -luokka

Sa’ar 3 -luokka oli Israelin laivaston ohjusveneluokka, jonka alukset valmistettiin Cherbourgissa Ranskassa. Alustyyppi oli paranneltu versio Saksan laivaston Jaguar-luokan aluksista. Sa'ar 1 -luokan aluksista tuli Sa'ar 3 -luokan alus, kun siihen asennettiin Gabriel-meritorjuntaohjus.Gardiner, Robert s. 193 ==Lähteet == * === Viitteet === Luokka:Israelin merivoimien sotalaivat Luokka:Ohjusveneet
Sa’ar 4 -luokka

Sa’ar 4 -luokka oli Israelin merivoimien ohjusveneluokka, jonka alukset valmistettiin Israelissa. Alustyyppi oli israelilaista suunnittelua ja perustui Sa’ar 3 -luokasta saatuihin kokemuksiin. == Alukset == Vuoden 1974 lopulla Etelä-Afrikka tilasi laivastolleen kolme paranneltua Sa’ar 4 -luokan alusta. Ne valmistettiin Haifan telakalla Israelissa. Myöhemmin Etelä-Afrikan laivastolle valmistettiin vielä kolme samankaltaista alusta Sandock Austal Shipyardin -telakalla Durbanissa, mihin Haifan telakka toimitti materiaalin. Myöhemmin Etelä-Afrikka tilasi vielä kuusi saman kaltaista alusta suoraan Durbanista. Tilauksesta kolme peruutettiin myöhemmin. Yhdistyneiden kansakuntien asettama asevientikielto vaikeutti tilauksen toteuttamista. Laivasto nimesi alukset Warrior-luokaksi. Ne on varustettu Gabriel II - merimaaliohjusten (tunnetaan Etelä-Afrikassa nimellä Scorpion) lisäksi kahdella OTO Melaran 76 millimetrin tykillä.Gardiner, Robert s. 336 Vuonna 2000 kaksi luokan aluksista myytiin Sri Lankalle, joka nimesi luokan Nandimithraksi. Kreikan rannikkovartiostolla on kolme luokan alusta, joiden aseistuksena on ainoastaan 30 millimetrin pikatykit. Ohjuksille varattuun tilaan kreikkalaiset ovat asentaneet nosturit. ==Lähteet == * === Viitteet === == Aiheesta muualla == Luokka:Israelin merivoimien sotalaivat Luokka:Ohjusveneet
Eric Woerth

Eric Woerth (s. 29. tammikuuta 1956) on ranskalainen poliitikko (RPR, UMP, Républicains). Hän oli François Fillonin hallituksissa budjetti- ja työministerinä 2007-2010 ja Chantillyn pormestari 1995-2017\. Woerthia epäillään laittomasta puoluerahoituksesta, ja asian on arvioitu voivan vaikuttaa Nicolas Sarkozyn mahdollisuuksiin päästä uudelle presidenttikaudelle. Asia tuli julki 2010, kun L'Oreal-kosmetiikkayhtiön omistaja Liliane Bettencourt ja hänen tyttärensä selvittelivät äidin kykyä päättää asioistaan.Ex-ministerin lahjustutkinta varjostaa Sarkozya, Yle.fi/uutiset, viitattu 10.2.2012Ranskan rikkain nainen asetettiin holhoukseen, Yle.fi/uutiset, viitattu 10.2.2012 Hän valmistui Université Paris-Panthéon-Assas, HEC Parisista ja Sciences Po:sta.Le CV d'Eric Woerth ==Lähteet== Luokka:Ranskan ministerit Luokka:Työministerit Luokka:Vuonna 1956 syntyneet Luokka:Elävät henkilöt
Tony Carey

Anthony Laurence Carey (s. 16. lokakuuta 1953 Turlock, Kalifornia, Yhdysvallat) on amerikkalainen kosketinsoittaja, jonka suuri yleisö muistaa parhaiten Ritchie Blackmoren Rainbow-yhtyeen kosketinsoittajana vuosina 1975–1977. Carey toimi sooloartistina 1980-luvun alkupuoliskolla ja sai jonkin verran listamenestystä. Hänellä oli myös Planet P Project -niminen yhtye samalla vuosikymmenellä. Sittemmin Carey on työskennellyt soittajana ja tuottajana monille artisteille kuten Jennifer Rush, Joe Cocker, John Mayall, Eric Burdon ja David Knopfler. Vuonna 2009 Carey oli mukana Over the Rainbow -projektissa, jossa entiset Rainbow-yhtyeen jäsenet soittavat Rainbow’n kappaleita. Hän joutui kuitenkin jättäytymään pois projektista sairauden takia. Vuonna 2010 Carey ja Over the Rainbow -kitaristi Jurgen Blackmore perustivat EBC ROXX -nimisen yhtyeen. Luokka:Vuonna 1953 syntyneet Luokka:Yhdysvaltalaiset kosketinsoittajat Luokka:Yhdysvaltalaiset rockmuusikot Luokka:Elävät henkilöt
David Stone

David Stone (alk. Michael David Stoyanoff; s. 1952 Toronto, Kanada) on kanadalainen kosketinsoittaja. Hän soitti Ritchie Blackmoren Rainbow-yhtyeessä koskettimia vuosilta 1977–1978. Hän oli mukana levyllä Long Live Rock 'n' Roll. Muita hänen yhtyeitään ovat olleet muun muassa Symphonic Slam ja Max Webster. Luokka:Kanadalaiset kosketinsoittajat Luokka:Rockmuusikot Luokka:Vuonna 1952 syntyneet Luokka:Elävät henkilöt
Aren aukio

Aren aukio eli Kolmikulman aukio on Jyväskylän Puistolassa sijaitseva aukio. Se ilmentää 1900-luvun alussa suosittua sitteläistä kaupunkisuunnittelua. Vuoden 1899 kaavassa oli tarkoitus jatkaa kortteliruudukkoa pidentäen alkuperäisen ruutukaavan pitkittäiskatuja, mutta se ehti toteutua vain pieneltä osin. Sen korvasi vuonna 1910 ruutukaavoitusta karttaviin kaupunkisuunnitteluperiaatteisiin nojautuva kaava, joka perustui itävaltalaisarkkitehti Camillo Sitten ihanteisiin keskiaikaisista kaupungeista. Kauppakatua ei jatkettukaan suoraan useampaa korttelia kohti Tourujokea vaan päätettiin aukioon, joka tuli aivan lähelle kadun alkuperäistä Tourujoen puoleista päätä. Aukio on Jyväskylän ensimmäinen kaupunkiaukio ja tätä nykyä se hallitsee toista päätä Jyväskylän kävelykadusta. Aukion nimi muotoutui kansan suussa Aren aukioksi, kun aukiolla sijaitsevan nykyisen Kolmikulman kauppakeskuksen paikalla olleen Keski-Suomen Sähköliikkeen liiketoimintaan otettiin mukaan autot. Perustaja Kalle Heinonen ilmoitti tuolloin uuden yrityksen nimeksi ARE, joka tulee sanoista auto, radio ja elektrisiteetti. == Lähteet == *Jyväskylän kävelykierrokset: Taulumäen reitti (Luettu: 10.02.2012) == Aiheesta muualla == * Kiinteistö Oy Jyväskylän Kolmikulma * Kauppakeskus Kolmikulma Luokka:Suomen aukiot Luokka:Jyväskylän rakennukset ja rakennelmat Luokka:Puistola (Jyväskylä)
HMS Havock (1893)

HMS Havock oli Britannian Kuninkaallisen laivaston vuonna 1894 valmistunut Havock-luokan torpedovenehävittäjä. == Valmistus == Alus tilattiin 2. heinäkuuta 1892 Yarrow and Companyltä, ja sen valmistusmispäiväksi määrättiin 2. joulukuuta 1892. Aluksen köli laskettiin 1. heinäkuuta 1892 ja se laskettiin vesille 12. elokuuta 1893. Alus valmistui tammikuussa 1894, jolloin sen tarjoukseen perustunut hinta oli 36 526 puntaa.Lyon, David s. 53 == Palvelus == Alus palveli koko uransa Britteinsaarten vesillä. Aluksen veturikattilat vaihdettiin 1899–1900 Hawthorn Leslien telakalla vesiputkikattiloihin, ja uudistuksen jälkeen aluksella oli kolme savuhormia. Keskimmäinen hormi oli paksumpi kuin laitimmaiset, ja aluksen masto jäi kahden etummaisen savuhormin väliin. Alus myytiin 14. toukokuuta 1912.Lyon, David s. 55-56 == Lähteet == * * * * === Viitteet === Luokka:Havock-luokan hävittäjät Luokka:Yarrow’n valmistamat alukset
Liikennekäytöstäpoisto

Liikennekäytöstäpoisto (entinen seisonta-aika) tarkoittaa ajoneuvon poistamista ajoneuvoliikennerekisteristä väliaikaisesti tai lopullisesti. Poiston aikana ajoneuvoveroa ei tarvitse maksaa, vakuutusturva ja -maksu riippuu vakuutusyhtiöstä. Poiston voi suorittaa sähköisestihttp://www.trafi.fi/tieliikenne/asiointi/henkiloasiakkaalle/sahkoiset_palvelut, katsastusasemalla tai vakuutusyhtiössä. ==Lähteet== ==Aiheesta muualla== *Liikennekäytöstäpoisto Trafi.fi *Valtioneuvoston asetus ajoneuvojen rekisteröinnistä 11.10.2007/893, §12 Finlex.fi Luokka:Autoilu
HMS Hornet (1893)

HMS Hornet oli Britannian Kuninkaallisen laivaston vuonna 1894 valmistunut Havock-luokan torpedovenehävittäjä. == Valmistus == Alus tilattiin 2. heinäkuuta 1892 Yarrow and Companyltä Cubitt Townista Lontoosta, ja sen valmistusmispäiväksi määrättiin 2. joulukuuta 1892. Aluksen köli laskettiin 1. heinäkuuta 1892 ja se laskettiin vesille 3. joulukuuta 1893. Alus valmistui heinäkuussa 1894, jolloin sen tarjoukseen perustunut hinta oli 36 112 puntaa.Lyon, David s. 53 == Palvelus == Alus palveli Britteinsaarten vesillä lukuun ottamatta vuotta 1900, jolloin se oli Välimerellä. Se myytiin 12. lokakuuta 1909 London Ship Breaking Companylle romutettavaksi.Lyon, David s. 56 == Lähteet == * * * * === Viitteet === Luokka:Havock-luokan hävittäjät Luokka:Yarrow’n valmistamat alukset
Edward Steichen

Edward Steichen, alk. Eduard SteichenMasters of Photography, viitattu 10.2.2011 (27. maaliskuuta 1879 Bivange, Luxemburg – 25. maaliskuuta 1973 Connecticut, YhdysvallatU. S. History, viitattu 10.2.2011 ) oli yhdysvaltalainen valokuvaaja, taidemaalari ja kuraattori. ==Elämäkerta== Kun Edward Steichen oli vuoden ikäinen, Steichenin perhe muutti 1881 Yhdysvaltoihin Hancockin kaivoskaupunkiin Michiganissa. Hän sai Yhdysvaltojen kansalaisuuden 1900. Hän opiskeli litografiaa ja maalausta 1898 ja aloitti valokuvauksen jo varhain. Hänet huomattiin valokuvaajana ensi kerran 1899 valokuvanäyttelyssä Philadelphiassa. Steichen toimi taidemaalarina edellisen vuosisadan vaihteessa, mutta sovelsi maalauksen näkökulmia valokuvaukseen. Steichen oli suunnittelemassa Alfred Stieglitzin lehteä Camera Work ja työskenteli valokuvaajana 1903–1917. Ensimmäisen maailmansodan loppuvaiheissa hän toimi Yhdysvaltojen armeijan sotakuvaajana.Airspcemag.com, viitattu 10.2.2011 (Steichen sotakuvaajana) Vuosina 1923–1938 hän työskenteli Voguessa ja Vanity Fairissa sekä useissa newyorkilaisissa mainostoimistoissa. Toisen maailmansodan aikana hän palveli Yhdysvaltojen laivastossa, jossa hän vastasi valokuvauksesta. Tuolloin hän teki dokumenttielokuvan Meren kuningatar (The Fighting Lady), joka sai Oscan-palkinnon parhaana dokumenttielokuvanaAmazon.com, viitattu 10.2.2011 . Hänestä tuli 1945 U.S. Naval Photographic Instituten johtaja, ja hän erosi 1946 palveluksesta kapteenin arvoisena. Toisen maailmansodan jälkeen hän työskenteli näyttelyintendenttinä ja vuodesta 1947 Museum of Modern Artin valokuvaosaston päällikkönä vuoteen 1962. Tässä tehtävässä hän toimi New Yorkissa The Family of Man -näyttelyn näyttelykomissaarina. Näyttelyn kierros alkoi Museum of Modern Artista 1955 ja kiersi kahdeksan vuotta ympäri maailmaa 37 maassaMoMA, viitattu 10.2.2012 . ==Lähteet== == Kirjallisuutta== *Carl Sandburg: Steichen The Photographer, 1929 * Penelope Niven: Steichen - A Biography, Clarkson Potter, New York 1997, ISBN 0-517-59373-4 * The Family of Man, Museum of Modern Art, New York 1955 ==Aiheesta muualla== *Edward Steichen Hans Hammarskiöldin sivustolla Ljuset och ögonblicket , s. 3 pdf-tiedostossa *Edward Steichenin kuvia California State Universityn sivustolla Luokka:Sotakuvaajat Luokka:Yhdysvaltalaiset valokuvaajat Luokka:Vuonna 1879 syntyneet Luokka:Vuonna 1973 kuolleet
Dekstriini

Dekstriini, tärkkelyskumi, (C6H10O5)n, tärkkelyksen pilkkoutumistuote, jota syntyy kuumennettaessa tärkkelystä tai käsiteltäessä sitä hapoilla tai amylaasientsyymillä; dekstriiniä on mm. leivän kuoressa. Dekstriini on valkoista ainetta, joka ei sanottavasti liukene alkoholiin, mutta muodostaa pienen vesimäärän kanssa liimamaisen seoksen, jota käytetään mm. liimaseoksiin. Dekstriinin CAS-numero on 9004-53-9. == Katso myös == *Maltodekstriini *Syklodekstriinit == Lähteet == Facta 2001, dekstriini s. 433, 434 == Aiheesta muualla == *Human Metabolome Database (HMDB): Dextrin *Kyoto Encyclopedia of Genes and Genomes (KEGG): Dextrin *ChemBlink: Dextrin Luokka:Hiilihydraatit
Oka-ahven

Oka-ahven (Rachycentron canadum) on ahvenkaloihin kuuluva kalalaji, jota tavataan kaikista valtameristä lämpimistä vesistä. Se on oka-ahventen heimon (Rachycentridae) ainoa laji. ==Koko ja ulkonäkö== Oka-ahven on pitkä ja ruumiinmuodoltaan solakka ja litteäpäinen kala. Se kasvaa yleensä noin 1,1 metrin mittaiseksi, mutta suurimmillaan oka-ahven voi saavuttaa 1,5–2 metrin pituuden ja lähes 70 kg:n painon. Oka-ahvenen selässä on kuudesta yhdeksään terävää piikkiä ennen pitkää selkäevää ja myös peräevä on pitkä. Pyrstöevä kalalla on kuunsirpinmuotoinen. Väriltään oka-ahven on kyljistään ruskea ja kyljissä on myös kaksi tai kolme hopeanharmaata raitaa. ==Levinneisyys ja elintavat== Oka-ahventa tavataan trooppisista ja subtrooppisista vesistä Atlantin länsisosissa Kanadan etelärannikolta Argentiinaan, Atlantin itäosista Afrikan rannikolta, Intian valtamerestä ja Tyyneltämereltä Japanista Australiaan ulottuvalta alueelta. Kala elää lähellä koralliriuttoja, mangrovea kasvavilla rannoilla, lähellä muta- ja hiekkapohjia sekä avomerellä usein kelluvien esineiden läheisyydessä. Niitä tavataan usein paholaisrauskujen läheisyydestä, joskaan syytä tähän ei tiedetä. Oka-ahvenet liikkuvat sekä yksikseen että pieninä ryhminä. Laji syö kaloja, äyriäisiä ja pääjalkaisia. Kala kutee lämpimien kuukausien aikana. ==Viljely== Oka-ahven on hyvä ruokakala ja myös suosittu urheilukalastuksen kohde. Sitä viljellään erityisesti Kiinassa ja Taiwanissa, mutta myös Yhdysvalloissa ja Brasiliassa. Viljelyssä on otettava huomioon, että poikaset tarvitsevat suolaista vettä kehittyäkseen ja lämpötilan on oltava riittävä. Oka-ahventa myydään tuoreena, savustettuna ja pakastettuna. ==Lähteet== Luokka:Piikkimakrillikalat
Šeikki Zayedin moskeija

Šeikki Zayedin moskeija () on moskeija Abu Dhabissa, Yhdistyneiden arabiemiirikuntien pääkaupungissa. Moskeija on maan suurin ja se nimettiin Yhdistyneiden arabiemiirikuntien perustajan ja ensimmäisen presidentin, Zayid ibn Sultan Al Nahyanin, mukaan. Moskeija avattiin vuonna 2007 ja sen rakentaminen maksoi 545 miljoonaa Yhdysvaltain dollaria. Moskeijassa on 82 kupolia, pääkupolin sisäkorkeus on 70 metriä. Neljä minareettia yltävät 107 metrin korkeuteen. Rukoussaleja on neljä, pääsalissa on 96 koristeltua pylvästä. Pääsaliin mahtuu yli 7 000 ihmistä. Moskeijaan mahtuu yhteensä noin 40 000 ihmistä. ==Lähteet== ==Aiheesta muualla== Luokka:Moskeijat Luokka:Abu Dhabin rakennukset ja rakennelmat
HMS Ferret (1893)

HMS Ferret oli Britannian Kuninkaallisen laivaston vuonna 1895 valmistunut Ferret-luokan torpedovenehävittäjä. == Valmistus == Alus tilattiin 6. tammikuuta 1893 Laird, Son and Companyltä Birkenheadistä, jolloin sen valmistusmispäiväksi määrättiin 21. helmikuuta 1894. Aluksen köli laskettiin 1. heinäkuuta 1893 telakkanumerolla 596 ja se laskettiin vesille 9. joulukuuta 1893. Alus valmistui maaliskuussa 1895, jolloin sen tarjoukseen perustunut hinta oli 36 168 puntaa.Lyon, David s. 59 == Palvelus == Alus palveli Britteinsaarten vesillä. Alus poistettiin palveluksesta 1908 ja se valittiin shrapnellien testaamiseen. Vuonna 1910 alus riisuttiin varusteista Chathamissa ja vuotta myöhemmin hylky upposi maalilaivana.Lyon, David s. 60 == Lähteet == * * * * === Viitteet === Luokka: Ferret-luokan hävittäjät Luokka:Lairdin valmistamat alukset